**Ministru kabineta rīkojuma projekta “Par atbalstītajiem pašvaldību investīciju projektiem jaunas pirmsskolas izglītības iestādes būvniecībai vai esošas pirmsskolas izglītības iestādes paplašināšanai, kuriem piešķirams valsts budžeta aizdevums” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Rīkojuma projekta mērķis ir apstiprināt pašvaldību investīciju projektu sarakstu, kam piešķirams valsts budžeta aizdevums jaunas pirmsskolas izglītības iestādes būvniecībai vai esošas pirmsskolas izglītības iestādes paplašināšanai. Minēto investīciju projektu sarakstu Vides aizsardzības un reģionālās attīstības ministrija (turpmāk - VARAM) ir sagatavojusi atbilstoši Ministru kabineta 2020.gada 31.marta noteikumiem Nr.178 “Kārtība, kādā izvērtē pašvaldību investīciju projektus valsts budžeta aizņēmumu saņemšanai jaunas pirmsskolas izglītības iestādes būvniecībai vai esošas pirmsskolas izglītības iestādes paplašināšanai” (turpmāk - MK noteikumi Nr.178). |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Atbilstoši MK noteikumu Nr.178 2.punktam 2020.gada 17.jūlijā VARAM oficiālajā tīmekļvietnē tika publicēts paziņojums, ka pašvaldības var iesniegt investīciju projektu pieteikumus jaunas pirmsskolas izglītības iestādes būvniecībai vai esošas pirmsskolas izglītības iestādes paplašināšanai līdz 2020.gada 17.augustam.VARAM ir izvērtējusi iesniegtos investīciju projektus un saskaņā ar MK noteikumu Nr.178 5.punktu ir sagatavojusi atbalstāmo pašvaldību investīciju projektu sarakstu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pēc VARAM apkopotās informācijas 2019. gada 1. oktobrī kopējā rindā uz pašvaldību pirmsskolas izglītības iestādēm bija reģistrēti 10 105 bērni. Pašvaldības bērnudārzu pieejamības jautājumus nav atrisinājušas, tādēļ, lai uzlabotu pirmsskolas izglītības pakalpojuma pieejamību pašvaldībās, pašvaldībām nodrošināta iespējas saņemt aizņēmumus jaunu pirmsskolas izglītības iestāžu būvniecībai vai esošu pirmsskolas izglītības iestāžu paplašināšanai. Ministru kabinets 2020.gada 31.martā apstiprināja noteikumus Nr.178 “Par atbalstītajiem pašvaldību investīciju projektiem jaunas pirmsskolas izglītības iestādes būvniecībai vai esošas pirmsskolas izglītības iestādes paplašināšanai, kuriem piešķirams valsts budžeta aizdevums”. Atbilstoši MK noteikumiem Nr.178 VARAM veica pašvaldību iesniegto investīciju projektu izvērtēšanu, un ar Ministru kabineta 2020.gada 2.jūnija rīkojumu Nr.299 “Par atbalstītajiem pašvaldību investīciju projektiem jaunas pirmsskolas izglītības iestādes būvniecībai vai esošas pirmsskolas izglītības iestādes paplašināšanai, kuriem piešķirams valsts budžeta aizdevums” tika atbalstīti 15 pašvaldību investīciju projekti, kuriem ir piešķirami aizdevumi no valsts budžeta. Līdz 2020.gada 19.augustam aizdevumi ir piešķirti 10 investīciju projektiem (Ādažu novadam, Mārupes novadam, Tukuma novadam, Liepājas pilsētai, Stopiņu novadam, Ventspils pilsētai, Siguldas novadam un Rīgas pilsētai - 3 projektiem) – kopējais piešķirto aizdevumu apmērs ir 8 309 432 *euro* (2020.gadā – 4 693 013 *euro* un 2021.gadā – 3 616 419 *euro*).VARAM sagatavoja un 2020.gada 14.jūlijā Ministru kabinetā tika apstiprināti grozījumi MK noteikumos Nr.178, kas nodrošināja iespēju rīkot otru kārtu pašvaldību investīciju projektu iesniegšanai, lai saņemtu valsts budžeta aizdevumu jaunas pirmsskolas izglītības iestādes būvniecībai vai esošas pirmsskolas izglītības iestādes paplašināšanai. Līdz 2020.gada 17.augustam investīciju projektu pieteikumus iesniedza Olaines novads un Salaspils novads. Abi projekti atbilda visiem MK noteikumu Nr.178 vērtēšanas kritērijiem.Papildus investīciju projekta pieteikumu iesniedza Burtnieku novada pašvaldība, taču minētais investīciju projekts netika vērtēts, jo neatbilda MK noteikumu Nr.178 2.1. apakšpunkta prasībām, jo uz 2019.gada 1.oktobri bērnu skaits rindā uz pašvaldības pirmsskolas izglītības iestādēm bija mazāks par 100. Tāpat minētais investīciju projekts neatbilda MK noteikumu Nr.178 2.2. apakšpunkta prasībām, jo valsts budžeta aizdevuma apmērs pārsniedz 12 000 *euro* par vienas vietas izveidi.Papildus divus investīciju projektus iesniedza Lielvārdes novada pašvaldība, taču abi investīciju projekti netika tālāk vērtēti, jo neatbilda MK noteikumu Nr.178 2.1. apakšpunkta prasībām, jo uz 2019.gada 1.oktobri bērnu skaits rindā uz pašvaldības pirmsskolas izglītības iestādēm bija mazāks par 100. Tāpat tika konstatēts, ka Lielvārdes novada pašvaldības projektam “Jaunas pirmsskolas izglītības ēkas izbūve pirmsskolas izglītības nodrošināšanai pie Lielvārdes pamatskolas” ir kļūdaini aizpildīts MK noteikumu Nr.178 pielikuma 3.2. apakšpunkts, kur jānorāda kopējais pašvaldības līdzfinansējuma apmērs. Saskaitot pašvaldības līdzfinansējumu atsevišķi pa gadiem (MK noteikumu Nr.178 pielikuma 3.2.1., 3.2.2. un 3.2.3.apakšpunkti), kopējais pašvaldības līdzfinansējuma apmērs sanāk 2 631 692,70 *euro*, bet 3.2. apakšpunktā pašvaldība ir norādījusi kopējo pašvaldības līdzfinansējuma apmēru tikai 780 000 *euro*.Rīkojuma projektā ir iekļauti divi investīciju projekti, kuriem kopumā no valsts budžeta būs nepieciešams aizdevums 4 356 000,00 *euro* apmērā. Ņemot vērā augstāk minēto, rīkojuma projekta pielikumā ir atbalstāmo pašvaldību iesniegto investīciju projektu saraksts, kas atbilstoši rīkojuma projekta 1.punktam paredz apstiprināt projektus:1. 2020.gadā 810 000,00 *euro* apmērā, piesaistot finansējumu no Ministru kabineta 2020. gada 30. aprīļa sēdes protokollēmuma “Informatīvais ziņojums “Par pašvaldību aizņēmuma limita palielināšanu Covid-19 ekonomisko seku mazināšanai”” (prot. Nr. 29 10. §) 2.punktā minētā pašvaldību aizņēmumu kopējā palielinājuma 150 000 000 *euro*,
2. 2021. gadā 3 546 000,00 *euro* apmērā no likumā “Par vidēja termiņa budžeta ietvaru 2020., 2021. un 2022. gadam” 16.pantā noteiktā pašvaldību kopējo aizņēmumu palielinājuma 118 138 258 *euro*.

Rīkojuma projekta 2.punkts paredz jautājumu par 2021.gada pašvaldību kopējā aizņēmuma limita palielināšanas iespējām skatīt likumprojekta “Par valsts budžetu 2021.gadam” un likumprojekta “Par vidēja termiņa budžeta ietvaru 2021., 2022. un 2023. gadam” izstrādes procesā. Īstenojot divus investīciju projektus, kas ir iekļauti rīkojuma projektā, tiks radītas 368 vietas pašvaldību pirmsskolas izglītības iestādēs.  |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, pašvaldības. |
| 4. | Cita informācija | Ar 2020.gada 14.jūlija MK noteikumiem Nr.452 tika veikti grozījumi Ministru kabineta 2020. gada 31. marta noteikumos Nr. 178 "Kārtība, kādā izvērtē pašvaldību investīciju projektus valsts budžeta aizņēmumu saņemšanai jaunas pirmsskolas izglītības iestādes būvniecībai vai esošas pirmsskolas izglītības iestādes paplašināšanai" (turpmāk – grozījumi MK noteikumos Nr.178), lai būtu nodrošināta iespēja pēc paziņojuma publicēšanas VARAM oficiālajā tīmekļvietnē rīkot jaunu pašvaldību investīciju projektu pieteikšanas kārtu valsts budžeta aizdevumu saņemšanai. Tāpat ar grozījumiem tika novērsti administratīvie šķēršļi, kas attiecas uz noteikto konkrēto termiņu, līdz kuram pašvaldībām ir jāiesniedz aizņēmumu pieteikumi Pašvaldību aizņēmumu un galvojumu kontroles un pārraudzības padomei par projektiem, kas atbalstīti pirmajā investīciju projektu atlases kārtā. Ministru kabineta 2020.gada 2.jūnija rīkojumā Nr.299 “Par atbalstītajiem pašvaldību investīciju projektiem jaunas pirmsskolas izglītības iestādes būvniecībai vai esošas pirmsskolas izglītības iestādes paplašināšanai, kuriem piešķirams valsts budžeta aizdevums” nav nepieciešams veikt grozījumus, jo ar veiktajiem grozījumiem MK noteikumos Nr.178 ir saglabāta pašvaldībām iespēja iesniegt aizņēmumu pieprasījumus Pašvaldību aizņēmumu un galvojumu kontroles un pārraudzības padomei par projektiem, kas atbalstīti pirmajā kārtā.Līdz 2020.gada 19.augustam aizdevumi ir piešķirti 10 investīciju projektiem (Ādažu novadam, Mārupes novadam, Tukuma novadam, Liepājas pilsētai, Stopiņu novadam, Ventspils pilsētai, Siguldas novadam un Rīgas pilsētai - 3 projektiem) – kopējais piešķirto aizdevumu apmērs ir 8 309 432 *euro* (2020.gadā – 4 693 013 *euro* un 2021.gadā – 3 616 419 *euro*). |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts nodrošinās tiesisko regulējumu, lai pašvaldībām būtu iespējas saņemt aizņēmumus jaunu pirmsskolas izglītības iestāžu būvniecībai vai esošo pirmsskolas izglītības iestāžu paplašināšanai.Tiesiskais regulējums pozitīvi ietekmēs pirmsskolas vecuma bērnus, jo pašvaldības radīs jaunas papildus vietas pašvaldību pirmsskolas izglītības iestādēs.  |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekta tiesiskā regulējuma ietekme uz tautsaimniecību un sabiedrības mērķgrupām:1. Nav paredzams, ka rīkojuma prasības radīs būtisku ietekmi uz uzņēmējdarbības vidi un maziem, vidējiem uzņēmumiem, mikrouzņēmumiem un jaunuzņēmumiem. 2. Rīkojuma prasības neattiecas uz Nacionālā attīstības plāna rādītājiem mikrolīmenī vai makrolīmenī.3. Rīkojuma prasības neattiecas uz konkurenci.4. Rīkojuma prasībām nav ietekmes uz vidi. 5. Rīkojuma prasībām nav ietekmes uz veselību.6. Rīkojuma prasības neskar nevalstiskās organizācijas. Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības.Pašvaldībām tiks nodrošināta iespēja saņemt aizņēmumus jaunu pirmsskolas izglītības iestāžu būvniecībai vai esošas ēkas paplašināšanai pirmsskolas izglītības iestādes vajadzībām. Rezultātā tiks radītas papildus vietas pašvaldības pirmsskolas izglītības iestādēs, tādā veidā uzlabojot pirmsskolas izglītības pieejamību pašvaldībās. |
| 3. | Administratīvo izmaksu monetārs novērtējums | Rīkojuma projekts šo jomu neskar. |
| 4. | Atbilstības izmaksu monetārs novērtējums | Rīkojuma projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020 | Turpmākie trīs gadi (*euro*) |
| 2021 | 2022 | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |   |   |   |   |   |   |   |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |   |   |   |   |   |   |   |
| 1.2. valsts speciālais budžets |   |   |   |   |   |   |   |
| 1.3. pašvaldību budžets |   |   |   |   |   |   |   |
| 2. Budžeta izdevumi |   |   |   |   |   |   |   |
| 2.1. valsts pamatbudžets |   |   |   |   |   |   |   |
| 2.2. valsts speciālais budžets |   |   |   |   |   |   |   |
| 2.3. pašvaldību budžets |   |   |   |   |   |   |   |
| 3. Finansiālā ietekme |   |   |   |   |   |   |   |
| 3.1. valsts pamatbudžets |   |   |   |   |   |   |   |
| 3.2. speciālais budžets |   |   |   |   |   |   |   |
| 3.3. pašvaldību budžets |   |   |   |   |   |   |   |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  |  |  |  |  |   |   |
| 5. Precizēta finansiālā ietekme |  |  |  |  |  |   |   |
| 5.1. valsts pamatbudžets |   |   |   |   |
| 5.2. speciālais budžets |   |   |   |   |
| 5.3. pašvaldību budžets |   |   |   |   |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |   |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas |  |
| 8. Cita informācija | Ministru kabineta 2020.gada 31.marta sēdē ir izskatīts Finanšu ministrijas informatīvais ziņojums “Par pašvaldību aizņēmumiem jaunas pirmsskolas izglītības iestādes būvniecības vai esošas pirmsskolas izglītības iestādes paplašināšanas investīciju projektiem”, kurā ir noteikts, ka valsts budžeta aizdevumu ikgadējais apjoms pašvaldībām jaunas pirmsskolas izglītības iestādes būvniecības vai esošas pirmsskolas izglītības iestādes paplašināšanas investīciju projektiem, lai mazinātu bērnu rindu uz vietām pirmsskolas izglītības iestādēs, vidējā termiņā 2020.-2022.gadam ir 7 000 000 *euro*.Vienlaikus atbilstoši Ministru kabineta 2020.gada 30. aprīļa sēdes protokollēmumam Nr.29 10.§ “Informatīvais ziņojums “Par pašvaldību aizņēmuma limita palielināšanu Covid-19 ekonomisko seku mazināšanai”” 2020.gadā pieejamais pašvaldību aizņēmuma limits ir 150 000 000 *euro*, no kuriem ir jānodrošina aizdevumu pieejamība ES fondu un pārējās ārvalstu finanšu palīdzības līdzfinansētiem augstas gatavības projektiem ar tautsaimniecības nozīmi, VARAM pieteiktajiem investīciju projektiem, kā arī atbilstoši projekta īstenošanas laika grafikam jānodrošina aizdevumi valstiski nozīmīga investīciju projekta “Mežaparka Lielās estrādes rekonstrukcija” īstenošanai un pašvaldību investīciju projektiem jaunas pirmsskolas izglītības iestādes būvniecībai vai esošas pirmsskolas izglītības iestādes paplašināšanai atbilstoši Ministru kabineta 2020.gada 2.jūnija rīkojumam Nr. 299 “Par atbalstītajiem pašvaldību investīciju projektiem jaunas pirmsskolas izglītības iestādes būvniecībai vai esošas pirmsskolas izglītības iestādes paplašināšanai, kuriem piešķirams valsts budžeta aizdevums”. Līdz ar to, atbalstot Ministru kabineta 2020.gada 2.jūnija rīkojumā Nr. 299 “Par atbalstītajiem pašvaldību investīciju projektiem jaunas pirmsskolas izglītības iestādes būvniecībai vai esošas pirmsskolas izglītības iestādes paplašināšanai, kuriem piešķirams valsts budžeta aizdevums” iekļautos projektus, ir ņemts vērā kopējais ikgadējais valsts budžeta aizdevuma apmērs 2020.gadā un vidējā termiņā 7 000 000 *euro*, un papildu finansējums 2020.gadā no noteiktā pašvaldību aizņēmumu kopējais palielinājuma 150 000 000 *euro*, savukārt, 2021.gadā un 2022.gadā, attiecīgi palielinot pašvaldību aizņēmumu apjomu. Rīkojums paredz apstiprināt projektus:1. 2020.gadā 810 000,00 *euro* apmērā, piesaistot finansējumu no Ministru kabineta 2020. gada 30. aprīļa sēdes protokollēmuma “Informatīvais ziņojums “Par pašvaldību aizņēmuma limita palielināšanu Covid-19 ekonomisko seku mazināšanai”” (prot. Nr. 29 10. §) 2.punktā minētā pašvaldību aizņēmumu kopējā palielinājuma 150 000 000 *euro*,
2. 2021. gadā 3 546 000,00 *euro* apmērā no likumā “Par vidēja termiņa budžeta ietvaru 2020., 2021. un 2022. gadam” 16.pantā noteiktā pašvaldību kopējo aizņēmumu palielinājuma 118 138 258 *euro*.

Jautājums par 2021.gada pašvaldību kopējā aizņēmuma limita palielināšanas iespējām ir jāskata likumprojekta “Par valsts budžetu 2021.gadam” un likumprojekta “Par vidēja termiņa budžeta ietvaru 2021., 2022. un 2023. gadam” izstrādes procesā. |
| **IV. Tiesību akta projekta ietekme uz spēkā esošo tiesību normu sistēmu** |
| Rīkojuma projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |

|  |
| --- |
| Rīkojuma projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ar rīkojuma projektu netiek mainīts normatīvais regulējums, un tas arī neparedz ieviest jaunas politiskās iniciatīvas, tāpēc rīkojuma projekta izstrādes laikā netika īstenoti pasākumi sabiedrības līdzdalības iesaistei, kā arī netika paredzēti īpaši saziņas pasākumi ar sabiedrību (Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 5. punkts). Vērība vēršama uz to, ka investīciju projektu izvērtēšanu atbilstoši MK noteikumiem Nr.178 veica VARAM. |
| 2. | Sabiedrības līdzdalība projekta izstrādē | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība projekta izstrādē netika piemērota.Rīkojuma projekta būtība skar Ministru kabineta kompetenci apstiprināt pašvaldību iesniegto investīciju projektu jaunas pirmsskolas izglītības iestādes būvniecībai vai esošas pirmsskolas izglītības iestādes paplašināšanai sarakstu atbilstoši kopējām valsts budžeta aizdevuma apmēram 2020. gadā un vidējā termiņā. |
| 3. | Sabiedrības līdzdalības rezultāti | Rīkojuma projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu Ministru kabineta rīkojums tiks publicēts Latvijas Republikas oficiālajā izdevumā “Latvijas Vēstnesis”, kā arī būs pieejams bez maksas normatīvo aktu vietnē [www.likumi.lv](http://www.likumi.lv). |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pašvaldības, VARAM, Finanšu ministrija, Valsts kase. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta prasību izpildei nav nepieciešams veidot jaunas institūcijas, likvidēt vai reorganizēt esošās institūcijas. Rīkojuma projekta prasību izpilde neatstās ietekmi uz cilvēkresursiem. |
| 3. | Cita informācija | Nav |

Vides aizsardzības un

reģionālās attīstības ministrs Juris Pūce

Ilgavižs 66016721

Janis.Ilgavizs@varam.gov.lv